Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Országos Meteorológiai Szolgálatról szóló 277/2005. (XII. 20.) Korm. rendelet elõkészítésekor a jogalkotó elfogadta az adatvédelmi biztos kompromisszumos javaslatát. Így az új szabályozás igyekszik világosan szétválasztani,
Paragraph Index: 672

Az Országos Meteorológiai Szolgálatról szóló 277/2005. (XII. 20.) Korm. rendelet elõkészítésekor a jogalkotó elfogadta az adatvédelmi biztos kompromisszumos javaslatát. Így az új szabályozás igyekszik világosan szétválasztani, hogy mely feladatok tartoznak a szolgálat közfeladatai közé, és milyen körben végezhet vállalkozási tevékenységet. Míg az elõbbi körbe tartozó meteorológiai adatok kezelésére az Avtv. szabályait kell alkalmazni, vállalkozás keretében történõ adatszolgáltatásért, adatfeldolgozásért a szolgálat megbízási díjat állapíthat meg. C. Jogszabálytervezetek véleményezése és jogalkotással kapcsolatos kezdeményezések A következõ táblázat az elõzõ évek adataival összehasonlítva összesíti a véleményezett jogszabálytervezetek, valamint jogalkotással kapcsolatos egyéb tervezetek számának alakulását: Év Törvény Kormányrendelet Miniszteri rendelet Önkormányzati rendelet – – Kormányhatározat Egyéb Összesen A véleményezett törvénytervezetek számának növekedése annak tudható be, hogy az adatvédelmi biztos hivatalból vizsgálta az Országgyûlés elé terjesztett törvényjavaslatokat. 2005-ben mintegy 12 folyómétert tettek ki a biztoshoz érkezett különféle panaszok és egyéb beadványok, amelyek közül több mint 5 folyóméternyi volt a véleményezendõ jogszabálytervezet. A 2005-ben véleményezett, jogalkotással kapcsolatos tervezetek jegyzékét a Beszámoló Függeléke tartalmazza. Akárcsak a korábbi években, 2005-ben is nagyjából a véleményezendõ jogszabálytervezetek négyötöde érintette az adatvédelmi biztos feladatkörét, míg a többit vélhetõen a közigazgatási egyeztetés rutinszerû automatizmusával küldték meg. Nem sok foganatja volt tehát a korábbi felhívásoknak, amelyekben a biztos a felesleges koordinációs megkeresések mellõzését kérte. A véleményezésre küldött, azonban a személyes adatok védelmével és a közérdekû adatok nyilvánosságával még közvetett kapcsolatban sem álló jogszabálytervezetek száraz felsorolása helyett csak egyet emelünk ki, amely az abszurditás határát súrolva néhány derûs percet csempészett a hivatal életébe. Ez a juh és kecske fajok egyedeinek Egységes Nyilvántartási és Azonosítási Rendszerérõl szóló miniszteri rendelet tervezete (104/J/2005). A juhok és a kecskék füljelzése, illetve a rövidfülû kecskék esetében a füljelzés helyett a farokrépa tetoválása adatok kezelésével jár, azonban ez egyáltalán nem érinti az adatvédelmi biztos által óvandó alapvetõ jogokat. A személyes adatok védelme A jogalkotással kapcsolatos ügyek nagy száma már tavaly sem tette lehetõvé az adatvédelmi biztos ez irányú tevékenységének átfogó bemutatását, és ez idén sincs másképpen. A beszámolónak ez a fejezete arra vállalkozik, hogy a

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes